**Győrtelek Község Önkormányzata Képviselő-testületének**

**12/2020. (VII.10.) önkormányzati rendelete**

**a településkép védelméről szóló 20/2017. (XII.20.) önkormányzati rendelete módosításáról**

Győrtelek község Önkormányzatának Képviselő-testülete az Alaptörvény 32. cikk (1) bekezdés a) pontjában, a településkép védelméről szóló 2016. évi LXXIV. törvény 12. § (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint az épített környezet alakításáról és védelméről szóló 1997. évi LXXVIII. törvény 62. § (6) bekezdésében kapott felhatalmazás alapján, az épített környezet alakításáról és védelméről szóló 1997. évi LXXVIII. törvény 6/A. § (3) bekezdésében, és az 57. § (2) és (3) bekezdésében meghatározott feladatkörében eljárva, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet 43/A. § (6) bekezdés c) pontjában biztosított véleményezési jogkörében eljáró állami főépítészi hatáskörben eljáró Szabolcs-Szatmár Bereg Megyei Kormányhivatal Állami Főépítészi Iroda, a Nemzeti Média- és Hírközlési Hatóság, a Hortobágyi Nemzeti Park Igazgatóság. és a Szabolcs-Szatmár-Bereg Megyei Kormányhivatal örökségvédelmi hatáskörében eljáró Járási Hivatal, továbbá az Önkormányzat településfejlesztési, településrendezési és településképi feladataival összefüggő partnerségi egyeztetések szabályairól szóló 13/2017. (VI.23.) önkormányzati rendeletében meghatározott partnerek véleményének kikérésével következőket rendeli el:

**1.§ A településkép védelméről szóló 20/2017. (XII.20.) önkormányzati rendelet (továbbiakban: Tkr. ) 12.§-a, valamint a 27.§ (5) bekezdésének d) pontja, és a 27.§ (6) bekezdése hatályát veszti.**

**2.§ A Tkr. 13.§ (2) bekezdése helyébe a következő rendelkezés lép:**

***„13.§ (2)****Az épület szélességének, hosszanti méretének, arányainak megválasztása a környezet kialakult állapotától nagy mértékben nem térhet el. A heterogén tömegformálás miatt egyedi követelményt nem állapít meg a Tkr.****”***

**3.§ A Tkr. 14.§ (4) bekezdése helyébe a következő rendelkezés lép:**

***„14.§ (4)*** *A bejárati elő lépcső, az akadálymentesítésre szolgáló építményt (rámpát és elemeit), közterületbe nyúló épületrészt nem lehet úgy kialakítani, hogy az a kapcsolódó közterület funkcionális használatát akadályozza, és ne igazodjon annak használatához.* ***”***

**4.§ A Tkr. 22.§ (1) bekezdése helyébe a következő rendelkezés lép:**

***„22.§ (1)*** *A**település szempontjából jelentős eseményről való tájékoztatás érdekében az esemény napját megelőző legfeljebb 5 naptári hét időszakban az eseményre vonatkozó hirdetmények elhelyezhetők a településen. ”*

**5.§ A Tkr. 26.§ (12) bekezdése helyébe a következő rendelkezés lép:**

***„26.§ (12)*** *A polgármester a reklám és reklámhordozó elhelyezése esetén tapasztalt eltérő végrehajtás esetén a vonatkozó jogszabályban előírtak alapján jár el.”*

**6.§ A** Tkr**. 27.§ (1)-(2) bekezdései, valamint a 27.§ (4) bekezdése helyébe a következő rendelkezések lépnek:**

***„27.§ (1)*** *A településképi követelmények teljesítését a Polgármester ellenőrzi. A mulasztásokat - amennyiben tudomására jut –kivizsgálja, és az általános közigazgatási rendtartásról szóló 2016. évi CL. törvény alapján jár el.*

***(2)*** *A településképi követelmények teljesítése érdekében a Polgármester településképi bírságot szabhat ki az ingatlantulajdonosra, mely többször is kivethető, amennyiben a jogszerűtlen állapot fennmarad*.”

*„****27.§ (4)*** *A településképi követelmények be nem tartása esetén az eljárás a mulasztás jogkövetkezményeire történő figyelmeztetést tartalmazó felszólító levéllel indul. Amennyiben az elmulasztásról szóló tudomásszerzést követően 8 napon belül nem reagál az ingatlantulajdonos a felszólításra, a Polgármester településképi bírságot szabhat ki az ingatlantulajdonosra, mely többször is kivethető, amennyiben a jogszerűtlen állapot fennmarad.”*

**7. § Ez a rendelet 2020. augusztus 10. napján lép hatályba, és hatályba lépését követő első napon hatályát veszti.**

**Győrtelek, 2020. július 7.**

 **Halmi József dr.Sipos Éva**

 **polgármester jegyző**

*Kihirdetési záradék.*

*A rendelet kihirdetésre került 2020. július 10. napján.*

*Györtelek, 2020. július 10.*

*dr.Sipos Éva*

 *jegyző*

*„13.§ (3) és (4) hatályban marad. Indoklás: az országos településrendezési és építési követelményekről szóló 253/1997. (XII. 20.) korm. rendelet szerint gondoskodni kell a település és a táj szerves kapcsolatáról, az építmény környezetbe illeszkedő elhelyezéséről.*

*A kialakult építési állapothoz való illeszkedés fontos településképi követelménynek tekintendő. Az itt meghatározott követelmények szerepeltetése segíti, hogy az állampolgárok teljeskörű útmutatást kaphassanak a szabályok betartása során.*